สรุปภาวะตลาดต่างประเทศ ประจำวันที่ 17 เม.ย.62
สรุปภาวะตลาดต่างประเทศ ประจำวันที่ 17 เม.ย. 2562
สรุปภาวะตลาดต่างประเทศ ประจำวันที่ 17 เม.ย. 2562
17 เม.ย. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (16 เม.ย.) โดยได้แรงหนุนจากผลประกอบการที่แข็งแกร่งของบริษัทจดทะเบียน ซึ่งรวมถึงจอห์นสัน แอนด์ จอห์สัน ขณะที่หุ้นกลุ่มพลังงานดีดตัวขึ้นตามทิศทางราคาน้ำมัน WTI  นอกจากนี้ ข้อมูลเศรษฐกิจที่สดใสของสหรัฐยังเป็นอีกปัจจัยที่ช่วยหนุนตลาดเช่นกัน
ดัชนีเฉลี่ยอุตสาหกรรมดาวโจนส์ปิดที่ 26,452.66 จุด เพิ่มขึ้น 67.89 จุด หรือ +0.26% ขณะที่ดัชนี S&amp;P500 ปิดที่ 2,907.06 จุด เพิ่มขึ้น 1.48 จุด หรือ +0.05% และดัชนี Nasdaq ปิดที่ 8,000.23 จุด เพิ่มขึ้น 24.21 จุด หรือ +0.30%
 
ตลาดหุ้นยุโรปปิดปรับตัวขึ้นเมื่อคืนนี้ (16 เม.ย.) โดยได้แรงหนุนจากการที่ธนาคารกลางจีน (PBOC) อัดฉีดสภาพคล่องเข้าสู่ตลาดครั้งใหม่ และดัชนีความเชื่อมั่นทางเศรษฐกิจของเยอรมนีปรับตัวขึ้นติดต่อกันเป็นเดือนที่ 6 ในเดือนเม.ย.
ดัชนี Stoxx Europe 600 บวก 0.29% ปิดที่ 389.21 จุด
ดัชนี CAC-40 ตลาดหุ้นฝรั่งเศสปิดที่ 5,528.67 จุด เพิ่มขึ้น 19.94 จุด หรือ +0.36% และ ดัชนี DAX ตลาดหุ้นเยอรมันปิดที่ 12,101.32 จุด เพิ่มขึ้น 81.04 จุด หรือ +0.67% ขณะที่ ดัชนี FTSE 100 ตลาดหุ้นลอนดอนปิดที่ 7,469.92 จุด เพิ่มขึ้น 33.05 จุด หรือ +0.44%
 
ตลาดหุ้นลอนดอนปิดปรับตัวขึ้นเมื่อคืนนี้ (16 เม.ย.) โดยได้แรงหนุนจากการเปิดเผยข้อมูลอัตราการว่างงานของอังกฤษอยู่ที่ระดับต่ำสุดในรอบ 44 ปี และดัชนีความเชื่อมั่นทางเศรษฐกิจของเยอรมนีปรับตัวขึ้นติดต่อกันเป็นเดือนที่ 6 ในเดือนเม.ย.
ดัชนี FTSE 100 ตลาดหุ้นลอนดอนปิดที่ 7,469.92 จุด เพิ่มขึ้น 33.05 จุด หรือ +0.44%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (16 เม.ย.) เนื่องจากนักลงทุนคาดการณ์ว่า การที่สหรัฐคว่ำบาตรอิหร่านและความไม่สงบที่เกิดขึ้นในลิเบียนั้น จะส่งผลให้อุปทานน้ำมันในตลาดโลกลดลง ขณะเดียวกันนักลงทุนจับตารายงานสต็อกน้ำมันดิบซึ่งสำนักงานสารสนเทศด้านการพลังงานของรัฐบาลสหรัฐ (EIA) มีกำหนดเปิดเผยในวันนี้
สัญญาน้ำมันดิบ WTI ส่งมอบเดือนพ.ค. เพิ่มขึ้น 65 เซนต์ หรือ 1% ปิดที่ 64.05 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย. เพิ่มขึ้น 54 เซนต์ หรือ 0.8% ปิดที่ 71.72 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงเมื่อคืนนี้ (16 เม.ย.) เนื่องจากนักลงทุนเทขายทองคำในฐานะสินทรัพย์ที่ปลอดภัย หลังจากดัชนีดาวโจนส์ตลาดหุ้นสหรัฐดีดตัวขึ้น ขานรับผลประกอบการที่แข็งแกร่งของบริษัทจดทะเบียน นอกจากนี้ การแข็งค่าของดอลลาร์ยังสร้างแรงกดดันต่อสัญญาทองคำเช่นกัน
สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 14.10 ดอลลาร์ หรือ 1.09% ปิดที่ 1277.20 ดอลลาร์/ออนซ์
สัญญาโลหะเงินส่งมอบเดือนพ.ค. ลดลง 6 เซนต์ หรือ 0.48% ปิดที่ 14.915 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 10.3 ดอลลาร์ หรือ 1.15% ปิดที่ 884.20 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 6.3 ดอลลาร์ หรือ 0.5% ปิดที่ 1,328.40 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลัก ในการซื้อขายที่ตลาดปริวรรตเงินตรานิวยอร์กเมื่อคืนนี้ (16 เม.ย.) หลังจากสหรัฐเปิดเผยข้อมูลเศรษฐกิจที่สดใส ส่วนสกุลเงินยูโรอ่อนค่าลงเนื่องจากความวิตกกังวลเกี่ยวกับแนวโน้มเศรษฐกิจของยูโรโซน ขณะที่นักลงทุนจับตาข้อมูลเศรษฐกิจที่สำคัญของสหรัฐในสัปดาห์นี้ ซึ่งรวมถึงรายงานสรุปภาวะเศรษฐกิจ หรือ Beige Book จากธนาคารกลางสหรัฐ (เฟด) และยอดค้าปลีกเดือนมี.ค.
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1287 ดอลลาร์ จากระดับ 1.1304 ดอลลาร์ ขณะที่เงินปอนด์อ่อนค่าลงแตะที่ระดับ 1.3052 ดอลลาร์ จากระดับ 1.3097 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7173 ดอลลาร์สหรัฐ จากระดับ 0.7174 ดอลลาร์สหรัฐ
ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 1.0074 ฟรังก์ จากระดับ 1.0042 ฟรังก์ แต่อ่อนค่าลงเมื่อเทียบกับเงินเยน ที่ระดับ 111.99 เยน จากระดับ 112.02 เยน และอ่อนค่าเมื่อเทียบกับดอลลาร์แคนาดา ที่ระดับ 1.3355 ดอลลาร์แคนาดา จากระดับ 1.3377 ดอลลาร์แคนาดา